null (skr śunya  'tühi'), arv matemaatikas, mis leiutati u 3. saj Indias budismi *tühjuse (skr śunyatā) kontseptsiooni mõjul ja mida hakati tähistama ringikujulise märgiga. Null-i kasutuselevõtmine andis võimaluse positsioonilise arvusüsteemi arendamiseks. Need leiutised kandusid Indiast araablaste vahendusel ka Euroopasse. Samuti araabia keele vahendusel on null-i sanskritikeelne nimetus moondunud kujul jõudnud inglise (zero) ja prantsuse (zéro) keelde. Uusindia keeltes on n-i vasteks tänini śūnya. link